Nagyon rosszNagyon jó Jó hír a brit hercegnőnek, Kate Middletonnak és a világ összes terhes nőjének: hála a Buffalói Egyetem munkatársainak, kezelhető a terhesség első harmadában jelentkező reggeli hányinger és hányás.
Dr. Thomas Guttuso Jr. és munkatársai a gabapentin nevű görcsoldó és fájdalomcsökkentő szer hatását tesztelték, mely korábban sikeresen csillapította a rákos betegeken végzett kemoterápia mellékhatásait. Az Early Human Development folyóiratban bemutatott tanulmány 7 hölgy esetén már sikeresen demonstrálta a szer biztonságosságát és hatékonyságát, esetükben a korábban alkalmazott hányáscsillapító módszerek nem hozták meg a várt eredményt. Már az első bevétel után két órával drámai javulás állt be, kéthetes gabapentin-alkalmazást követően pedig a hányingeres epizódok 80, a hányások pedig 94 százalékkal csökkentek, és közel normál szinten vált lehetségessé az ital- és ételfogyasztás.